nahid-hub/BLUGE-bengali-wikipedia-section-title-prediction huggingface dataset:
১৮৯১ সালের ৩০ জুলাই, ৩৫ বছর বয়সে টেসলা আমেরিকার নাগরিকত্ব লাভ করেন। তিনি দক্ষিণের ৫ম এভেনিউতে একটি গবেষণাগার তৈরি করেন এবং পরে ৪৬ই হাউজটন রোড,নিউইয়র্কে।তিনি তারবিহীন শক্তিশালী ট্রান্সমিশন বসান এবং তারের মাধ্যমে উভয় জায়গাতে বাতি বসান। একই বছর তিনি টেসলা কয়েল উদ্ভাবন করেন। তিনি আমেরিকান ইনস্টিটিউট অফ ইলেকট্রিক্যাল ইঞ্জিনিয়ারিং এর সহকারী প্রধান হন(১৮৯২-১৮৯৪) পর্যন্ত। যা আধুনিক (আই ইইই) ইনস্টিটিউট অব রেডিও ইঞ্জিনিয়ারস নামে পরিচিত।

সঠিক অনুচ্ছেদ শিরোনাম কোনটি?
titleA. নোবেল প্রাইজের গুজব
titleB. আমেরিকার নাগরিকত্ব
titleC. তড়িৎ যুদ্ধ
titleD. এডিসন এর সাথে কাজ
উত্তর: titleB
নুবার পাশার পদচ্যুতির পর ১৮৭৮ সালে তাওফিক পাশাকে কাউন্সিল প্রেসিডেন্ট হিসেবে নিয়োগ দেয়া হয়। তিনি অল্প কয়েক মাস এই পদে ছিলেন।

এরপর তিনি তার এস্টেটে ফিরে যান এবং নিরিবিলি জীবন অতিবাহিত করতে থাকেন। ১৮৭৯ সালে ব্রিটিশ ও ফরাসিদের চাপের কারণে উসমানীয় সুলতান কর্তৃক ইসমাইল পাশাকে অপসারণের পর সুলতানের আদেশে তাওফিক নতুন খেদিভ নিযুক্ত হন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. শাসনকাল
titleC. মৃত্যু
titleD. শাসনপূর্ব‌ দায়িত্ব
উত্তর: titleD
৪-৮ মার্চ, ১৯৯৪ তারিখে দক্ষিণ আফ্রিকা ক্রিকেট দলের বিপক্ষে হেইডেনের টেস্ট ক্রিকেটে অভিষেক ঘটে। জোহানেসবার্গের ওয়ান্ডেরার্স স্টেডিয়ামে অনুষ্ঠিত এ খেলার উভয় ইনিংসে ১৫ ও ৫ রান সংগ্রহ করেন। ১৯৯৬-৯৭ মৌসুমে ৩ টেস্টের সিরিজে ওয়েস্ট ইন্ডিজ ও দক্ষিণ আফ্রিকার বিপক্ষে খেলেন। অ্যাডিলেড ওভালে অনুষ্ঠিত খেলায় তিনি ওয়েস্ট ইন্ডিজের বিপক্ষে তিনি ১২৫ রানের অভিষেক সেঞ্চুরি করেন। কিন্তু ঐ সিরিজে ২১.৭০ গড়ে রান সংগ্রহ করেন ও দুইবার শূন্য রান পান। ফলে তিনি দল থেকে বাদ পড়েন ও মার্ক টেলর এবং ম্যাথু এলিয়টকে উদ্বোধনী ব্যাটসম্যান হিসেবে পরবর্তী কয়েক বছর খেলানো হয়। ঐ সময়ে প্রায়শঃই তাকে গ্রেইম হিকের সাথে তুলনা করা হতো যিনি ঘরোয়া ক্রিকেটের জন্য চমকপ্রদ কিন্তু ক্রিকেটের উচ্চস্তরের জন্য উপযুক্ত নন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. অর্জনসমূহ
titleC. বিতর্ক
titleD. অবসর
উত্তর: titleA
সমগ্র খেলোয়াড়ী জীবনে আটটিমাত্র টেস্টে অংশগ্রহণ করার সুযোগ পেয়েছিলেন তিনি। আট টেস্টে ৪৪.৬৯ গড়ে রান তুলেছেন। ২৪ ডিসেম্বর, ১৯৩৮ তারিখে টেস্ট ক্রিকেটে অভিষেক ঘটেছিল পল গিবের।

জুলাই, ১৯৩৮ সালে ইংল্যান্ডের নিয়মিত উইকেট-রক্ষক লেস অ্যামিস আহত ছিলেন। ফলশ্রুতিতে, ওল্ড ট্রাফোর্ডে অনুষ্ঠিত অ্যাশেজ সিরিজের তৃতীয় টেস্টে সফরকারী অস্ট্রেলিয়ার বিপক্ষে উইকেট-রক্ষণে অগ্রসর হতে হয়েছিল পল গিবকে। এ পর্যায়ে ইয়র্কশায়ারে সচরাচর ও অতি পরিচিত উইকেট-রক্ষক আর্থার উডকে পাশ কাটিয়ে তাকে মনোনয়ন দেয়া হয়েছিল। তবে, ঐ টেস্টে বৃষ্টিবিঘ্নিত হলে কোন বল মাঠে গড়ানো বাদেই খেলাটি পরিত্যক্ত ঘোষিত হয়। জুলাইয়ের শেষদিকে হেডিংলিতে চতুর্থ টেস্টে অনুষ্ঠিত হয়। কিন্তু পল গিব নিজেই আঘাতপ্রাপ্ত হলে ফ্রেড প্রাইস উইকেট-রক্ষক হিসেবে টেস্ট ক্রিকেটে অভিষিক্ত হন। তবে, এটিই ফ্রেড প্রাইসের একমাত্র টেস্টে অংশগ্রহণ ছিল। পঞ্চম টেস্টে আর্থার উডকে নেয়া হলে এবারো উপেক্ষার শিকারে পরিণত হন। ১৯৩৯ সালে আর্থার উড নিজ দেশে ওয়েস্ট ইন্ডিজের বিপক্ষে তিন টেস্টে খেলেছিলেন।

তাসত্ত্বেও, ১৯৩৮-৩৯ মৌসুমে দক্ষিণ আফ্রিকা গমনের উদ্দেশ্যে লেস অ্যামিসের সহকারী হিসেবে তাকে রাখা হয়। পাঁচ টেস্টের ঐ সিরিজে উদ্বোধনী ব্যাটসম্যান হিসেবে লেন হাটনের সাথে খেলেন তিনি। ২৪ ডিসেম্বর, ১৯৩৮ তারিখে জোহেন্সবার্গে স্বাগতিক দক্ষিণ আফ্রিকার বিপক্ষে সিরিজের প্রথম টেস্টে অভিষেক ঘটে তার। অভিষেক ঘটা প্রথম টেস্টে স্বাগতিক দক্ষিণ আফ্রিকার বিপক্ষে তিনি ৯৩ ও ১০৬ রানের ইনিংস উপহার দেন। ডারবানে ঐ সিরিজের পঞ্চম ও শেষ টেস্টের দ্বিতীয় ইনিংসে ১২০ রানের দ্বিতীয় টেস্ট সেঞ্চুরি হাঁকান। কিন্তু, অসীম সময়ের ঐ টেস্টটি ১০দিনেও শেষ না হলে তা ড্রয়ে পরিণত হয়।

পরের মৌসুমে লেস অ্যামিস আহত হলে গিবকে তৃতীয় ও চতুর্থ টেস্টে আর্থার উডের ন্যায় অভিজ্ঞ উইকেট-রক্ষককে বাদ দিয়ে তাকে ইংরেজ দলে রাখা হয়। ঐ সময়ে আর্থার উড ইয়র্কশায়ারে থাকাকালে তার চেয়েও এগিয়ে ছিলেন।

সঠিক অনুচ্ছেদ শিরোনাম কোনটি?
titleA. অবসর
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. শৈশবকাল
উত্তর: titleC
ডুবুরিরা খুব ভাল সাঁতারু। একবার পানিতে ডুব দিয়ে ৫০ সেকেন্ড পর্যন্ত পানির নিচে এরা থাকতে পারে। পানির নিচে ডুব দিয়ে এরা ৩০ মিটার পর্যন্ত যেতে পারে। তবে এদের পা বিবর্তিত হয়ে পানিতে চলার উপযোগী বলে ডাঙায় হাঁটতে এদের খুব কষ্ট হয়। সচরাচর ওড়ে না। উড়লেও পানির উপর কয়েক কদম দৌড়ে গতির সঞ্চার করে, তারপর ডানা মেলে দেয়। বিপদ দেখলে পানিতে ডুব দেয় আর ডুবসাঁতার দিয়ে বহুদূরে সরে যায়। একই গণের অন্যসব প্রজাতির মত পানিতে খাড়াভাবে ভর দিয়ে ডানা ঝাঁপটায়। এরা একই সাথে নিশাচর ও দিবাচর, অর্থাৎ দিন-রাত ২৪ ঘণ্টা খাবারের সন্ধানে ঘুরে বেড়ায়। তবে মাঝে মধ্যে বিশ্রাম নেয়।

প্রজননের পরে এরা কিছু সময়ের জন্য উড়তে অক্ষম থাকে। এসময়ে এরা অনিয়মিতভাবে একটি বড় দলে খাদ্যবহুল জলাশয়ে চলাফেরা করে। এক একটি দলে সর্বোচ্চ ৭০০টির মত ডুবুরি থাকে। শীতকালে এরা প্রধানত একাকী বা ৫ থেকে ৩০ সদস্যের দলে ঘুরে বেড়ায়।

সঠিক অনুচ্ছেদ শিরোনাম কোনটি?
titleA. ডাক
titleB. বাসা
titleC. বিচরণ
titleD. চলাফেরা
উত্তর: titleD
আবদুল মান্নান সৈয়দের জন্ম অবিভক্ত ভারত উপমহাদেশের পশ্চিম বঙ্গে জালালপুর নামক গ্রামে ১৯৪৩ সালে। সেটা ছিল দুর্ভিক্ষের কাল। ১৯৫০ সালে ভয়াবহ দাঙ্গা হয় পশ্চিম বঙ্গে। তখন তার পিতা পালিয়ে সপরিবার পূর্ব পাকিস্তানে (বর্তমান বাংলাদেশ) চলে আসেন এবং ঢাকার গোপীবাগে বসবাস করতে শুরু করেন। তার পিতা সৈয়দ এ. এম. বদরুদ্দোজা ছিলেন সরকারি চাকুরে। মাতা কাজী আনোয়ারা মজিদ। তারা ছয় ভাই, চার বোন। তার স্ত্রীর নাম সায়রা সৈয়দ রানু। একমাত্র কন্যার নাম জিনান সৈয়দ শম্পা।
তিনি ১৯৫৮ সালে ঢাকার নবাবপুর সরকারি উচ্চ বিদ্যালয় থেকে তিনি প্রবেশিকা পরীক্ষায় উত্তীর্ণ হন। ঢাকা কলেজ থেকে কলা বিভাগে উচ্চ মাধ্যমিক উত্তীর্ণ হন ১৯৬০ সালে। পরে ঢাকা বিশ্ববিদ্যালয় বাংলা ভাষা ও সাহিত্য অধ্যয়ন করেন এবং ১৯৬৩ সালে স্নাতক এবং ১৯৬৪ সালে স্নাতকোত্তর লাভ করেন। সাহিত্যজীবনের প্রস্তুতিপর্ব সম্পর্কে তিনি বলেছেন, "আমার জীবনে লেটো পিরিয়ড আছে। নজরুলের মতো। পিরিয়ডটা হলো আমার ক্লাস সেভেন-এইট থেকে এমএ পাস পর্যন্ত। আমি বিরামহীন লেখালেখি করতাম আর ছবি আঁকতাম। কিন্তু আব্বা আমার লেখা প্রকাশিত হতে দিতেন না। ওই পিরিয়ডে আমি নিজেকে ক্রমাগত শিক্ষিত ও সংস্কৃত করার চেষ্টা করেছি। আমার কঠোর আব্বা, কলকাতা ইউনিভার্সিটিতে পড়েছেন ; চাচাও মেধাবী ছাত্র ; আমাকে পড়ালেখায় বাধ্য করেছেন যেন আমি এমএ পাস করি। এ জন্য ১৯৬৫ সালকে আমি ধরি আমার আত্মপ্রকাশের বছর"।
শিক্ষা-জীবন শেষে তিনি একটি প্রকাশনা প্রতিষ্ঠানে কাজ শুরু করেন। পরবর্তীতে সিলেটের এম সি কলেজে শিক্ষকতা শুরু করেন। তিনি অধ্যাপনা করেই জীবিকা নির্বাহ করেন। কর্মজীবনে তিনি ফরিদপুর শেখ বোরহানুদ্দীন কলেজ, সিলেটের এম. সি. কলেজে, এবং ঢাকায় জগন্নাথ কলেজে অধ্যাপনা করেছেন। দায়িত্ব পালন করেছেন ডিসট্রিক্ট গেজেটিয়ারে। ঢাকার জগন্নাথ কলেজে দীর্ঘ কাল অধ্যাপনা করার পর ২০০২ থেকে ২০০৪ পর্যন্ত মেয়াদের জন্য তিনি নজরুল ইন্সটিটিউটের নির্বাহী পরিচালকের পদে দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. জন্ম, শিক্ষা, জীবিকা
titleB. কবিতা
titleC. জীবনানন্দ চর্চা
titleD. চিত্রকলা
উত্তর: titleA
বর্তমান কানাইঘাট বাজারের তীরবর্তী সুরমা নদীর ঘাটে কানাই নামক একজন মাঝির নামানুসারে ‘কানাইরঘাট’ নামকরণ করা হয়। কানাইঘাট উপজেলার পুর্বতন নাম ‘কানাইঘাট’ থাকায় এ মতটিকে শক্তিশালী মনে হয়। "মতান্তরে কানাইঘাট উপজেলার মুলাগুল এলাকার কানাই চৌঃ নামক জৈন্তা রাজ দরবারের একজন প্রভাবশালী ব্যক্তির নামানুসারে কানাইঘাট উপজেলার নামকরণ করা হয়েছে।"

সঠিক অনুচ্ছেদ শিরোনাম কোনটি?
titleA. নদ-নদী
titleB. নামকরণ
titleC. বিলুপ্ত বা বিলুপ্তপ্রায় সনাতন বাহন
titleD. জনসংখ্যার উপাত্ত
উত্তর: titleB
সমগ্র খেলোয়াড়ী জীবনে ১৬ টেস্টে অংশগ্রহণের সুযোগ লাভ করেছিলেন ডেনিস মরকেল। ২৪ ডিসেম্বর, ১৯২৭ তারিখে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটেছিল তার। নিজস্ব প্রথম ওভারেই হোমসের উইকেট লাভে সক্ষম হন। তবে, এরপর সিরিজের কোন খেলাতেই তেমন সাফল্য পাননি।

১৯২৭-২৮ মৌসুমে ক্যাপ্টেন আর. টি. স্ট্যানিফোর্থের নেতৃত্বাধীন এমসিসি দলের বিপক্ষে দক্ষিণ আফ্রিকার সদস্যরূপে প্রথম অংশগ্রহণ করেন। সিরিজের পাঁচ টেস্টের সবকটিতেই তার অংশগ্রহণ ছিল। কিছু প্রয়োজনীয় রান তুললেও তেমন সফলতা পাননি। তার বোলিংও তেমন ব্যবহার করা হয়নি।

১৯২৯ সালে ইংল্যান্ড সফরে সেরা অল-রাউন্ডারের ভূমিকায় অবতীর্ণ হন। সেখানে তিনি নিজেকে মেলে ধরতে সচেষ্ট হন। লর্ডস টেস্টে এমসিসির বিপক্ষে ৮৮ ও ৭০ রান এবং মিডলসেক্সের বিপক্ষে ৭/৬১ পান তিনি। সিরিজেপ্রাপ্ত ১৪ উইকেটের মধ্যে লর্ডসেই পেয়েছেন সাত উইকেট। উদ্বোধনী বোলিং প্রচেষ্টায় কিলিক, হ্যামন্ড এবং ও’কনরকে আউট করেছেন। প্রাপ্ত উইকেটের সবগুলোই হ্যামন্ড, সাটক্লিফ, দীলিপ, হেন্ড্রেনের ছিল। তারা বেশ কয়েকবার তার শিকারে পরিণত হন। প্রথম-শ্রেণীর খেলাগুলোয় ৩৪.৩৫ গড়ে ১৪৪৩ রান ও ২৬.০১ গড়ে ৬৯ উইকেট দখল করেন। টেস্ট খেলায় ব্যাটিং ও বোলিং - উভয় বিভাগে দলের দ্বিতীয় সফলতম বোলারে পরিণত হন। লর্ডস টেস্টে ৮৮ ও অপরাজিত ১৭ রান তোলার পর সাত উইকেট পান। এরপর ওল্ড ট্রাফোর্ডে দল ১৩০ রানে গুটিয়ে গেলেও তিনি করেছিলেন ৬৩ রান এবং ওভালে করেন ৮১ রান। এ সফরে ৩৪.৩৫ গড়ে ১৪৪৩ রান এবং ২৬.০১ গড়ে ৬৯ উইকেট লাভ করেছিলেন। হালে ইয়র্কশায়ারের বিপক্ষে একমাত্র শতকটি পেয়েছেন। ওল্ড ট্রাফোর্ডে প্রথম ইনিংসে দলের অর্ধেকের চেয়েও অধিক রান ৬৩ ও দ্বিতীয় ইনিংসে ৩৬ রান করলেও ইনিংসে পরাজয়ের কবলে পড়ে তার দল। টিচ ফ্রিম্যান ১২ উইকেট পেয়েছিলেন। ওভালের চূড়ান্ত টেস্টে ৮১ রান তুলেন।

ইংল্যান্ডে বসবাসের চিন্তা করা থেকেই ১৯৩০-৩১ মৌসুমে এমসিসি দলের বিপক্ষে খেলতে নামেননি। এরপর তিনি আরও ছয়বার নিজ দেশের পক্ষে খেলেন। ১৯৩১-৩২ মৌসুমে দক্ষিণ আফ্রিকার সদস্যরূপে অস্ট্রেলিয়া গমন করেন। এ পর্যায়ে দলের সহঃ অধিনায়কের দায়িত্বে ছিলেন। তবে, বেশ হতাশাব্যঞ্জক ফলাফল করেন। টেস্ট খেলায় ব্যাট হাতে ভূমিকা রাখতে পারেননি ও বল হাতে পুরোপুরি ব্যর্থতার পরিচয় দেন। ১০ ইনিংসে মাত্র ৯৮ টেস্ট রান তুলতে পেরেছিলেন। বল হাতেও তেমন সাফল্য পাননি। নিউ সাউথ ওয়েলসের বিপক্ষে অপরাজিত ৭০ রান তুলেন। প্রাপ্ত ২৭ উইকেটের মধ্যে মাত্র দুইটি পেয়েছিলেন টেস্ট থেকে। স্বাগতিক দলটিতে ম্যাকাবে ও ব্রাডম্যানের ন্যায় তারকা খেলোয়াড়দের উপস্থিতি ছিল। কেবলমাত্র শেষ খেলাতে ওয়েস্টার্ন অস্ট্রেলিয়ার বিপক্ষে নিজের সেরাটা খেলেন। অপরাজিত ১৫০ রান তুলেন ও দ্বিতীয় ইনিংসে ৮/১৩ পান। সফরের শুরুরদিকে তিনি অসুস্থতায় ভুগছিলেন। এছাড়াও, বোলিং ভঙ্গীমা নিয়েও সমস্যায় নিপতিত হয়েছিলেন। এভাবেই তার টেস্ট খেলোয়াড়ী জীবনের সমাপ্তি ঘটে।

দেশে ফেরার পূর্বে পার্থের খেলায় আট নম্বরে ব্যাটিংয়ে নেমে অপরাজিত ১৫০ রান তুলেন ও ওয়েস্টার্ন অস্ট্রেলিয়ার বিপক্ষে ৮/১৩ পান। ১৯৩১, ১৯৩২ ও ১৯৩৪ সালে ওভালে জেন্টলম্যানের সদস্যরূপে প্লেয়ার্সের বিপক্ষে খেলেন। দ্বিতীয় খেলায় ৮৫ রান তুলেন। ১৯৩২ সালে দক্ষিণ আমেরিকা গমন ২৫১ রান তুলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. খেলার ধরন
উত্তর: titleC
নিকোবরে, একমাত্র আদিবাসী সম্প্রদায় হল শোমপেন, যারা বাইরের দুনিয়ার সাথে বিমুখ রয়েছে। সবচেয়ে বৃহত্তম সমষ্টি নিকোবরী-বর্মী, মালয়, সোম এবং শান সম্প্রদায়ের মিশ্রণ। তারা খুবই বন্ধুত্বপূর্ণ ও উচ্ছসিত হয় এবং তারা অর্থ সংগ্রহে বিশ্বাসী নয়, তারা বিনিময় প্রথা পছন্দ করে। মৃত আত্মার সঙ্গে কথোপকথন, নিকোবরে এক কৌতুহলপূর্ণ রীতি।
কিছু নির্দিষ্ট সমষ্টির, বিশেষ বিশেষ পালিত উৎসবগুলির মধ্যে রয়েছে- বাঙালীদের দুর্গাপূজা, তামিলদের পঙ্গুনি উথিরাম, তেলেগুদের পোঙ্গল এবং মালায়ালিদের জন্য ওনাম। আন্দামানে স্থানীয়ভাবে জন্ম নেওয়া মানুষ হিন্দু, মুসলিম ও খ্রীষ্টান ধর্মে বিভক্ত, যারা তাদের নিজ নিজ ধর্মীয় উৎসবগুলি পালন করে। তাদের প্রধান কিছু উৎসবগুলির মধ্যে রয়েছে শিবরাত্রি, জন্মাষ্টমী, হোলি, দীপাবলি, রামনবমী, ঈদ্, খীষ্টমাস, গুড ফ্রাইডে ইত্যাদি। এখানে তিনটি ধর্ম সম্প্রদায়ের মানুষ একে অপরের উৎসব-অনুষ্ঠানগুলিতে অংশগ্রহণ করে।
সঠিক অনুচ্ছেদ শিরোনাম কোনটি?
titleA. যোগাযোগ
titleB. জলবায়ু
titleC. সংস্কৃতি ও ধর্মীয় অনুষ্ঠান
titleD. অর্থনীতি
উত্তর: titleC
১৯৭১ সালের ২৬শে ডিসেম্বর তাকে বাংলাদেশ সেনাবাহিনীর জেনারেল পদমর্যাদা (অক্রিয়) প্রদান করা হয় এবং তিনি নব দেশের প্রথম সশস্ত্র বাহিনী প্রধান হিসেবে নিযুক্তি পান। ১৯৭২ সালের ১২ এপ্রিল তিনি তার এ দায়িত্ব থেকে অবসর নেন, মন্ত্রিসভায় যোগ দেন অভ্যন্তরীণ নৌ যোগাযোগ, জাহাজ ও বিমান মন্ত্রণালয়ের মন্ত্রী হিসেবে। ১৯৭৩ সালের মার্চে স্বাধীন বাংলাদেশে প্রথম সাধারণ নির্বাচন অনুষ্ঠিত হয়৷ ঐ নির্বাচনে ওসমানী তার নিজের এলাকা থেকে অংশ নেন এবং নির্বাচনে অভাবনীয় সাফল্য লাভ করেন৷ ১৯৭৩ এর নির্বাচনে ওসমানী ৯৪ শতাংশ ভোটে বিজয়ী হয়েছিলেন৷ ডাক, তার, টেলিযোগাযোগ, অভ্যন্তরীণ নৌ যোগাযোগ, জাহাজ ও বিমান মন্ত্রণালয়ের দায়িত্ব নেন। ১৯৭৪ সালের মে মাসে মন্ত্রিসভা থেকে পদত্যাগ করেন। ১৯৭৫ সালে সংবিধানের চতুর্থ সংশোধনীর মাধ্যমে একদলীয় বাকশাল ব্যবস্থা প্রবর্তন করা হলে তিনি সংসদ সদস্যপদ এবং আওয়ামী লীগের সদস্যপদ ত্যাগ করেন। সেবছর ২৯শে আগস্ট খন্দকার মোশতাক আহমেদের প্রতিরক্ষা বিষয়ক উপদেষ্টা পদে নিয়োগ পান, তবে ৩রা নভেম্বর জেলহত্যার ঘটনার পর পদত্যাগ করেন। ১৯৭৬ সালের সেপ্টেম্বর মাসে ওসমানী 'জাতীয় জনতা পার্টি' নামে নতুন রাজনৈতিক দল গঠন করেন। ১৯৭৮ ও ১৯৮১ সালের প্রেসিডেন্ট নির্বাচনে তিনি অংশগ্রহণ করেন।
১৯৭৮ সালের ৩রা জুন রাষ্ট্রপতি নির্বাচনে জিয়াউর রহমান জয়লাভ করেন। এই নির্বাচনে মোট ১০জন প্রতিদ্বন্দ্বী ছিলেনঃ

১। জনাব আজিজুল ইসলাম ২। জনাব আবুল বাশার ৩। প্রিন্সিপাল এ, হামিদ (এম.এস.সি) ৪। হাকিম মাওলানা খবিরুদ্দিন আহমেদ ৫। মেজর জেনারেল জিয়াউর রহমান (বি,ইউ, পি,এস,সি) ৬। জেনারেল (অবঃ) মুহাম্মদ আতাউল গনি ওসমানি ৭। জনাব মোঃ আব্দুস সামাদ ৮। জনাব মোঃ গোলাম মোর্শেদ ৯। শেখ মোঃ আবু বকর সিদ্দিক ১০। সৈয়দ সিরাজুল হুদা

১৯৭৮ সালে রাষ্ট্রপতি নির্বাচনে জেনারেল (অবঃ) এম.এ.জি. ওসমানী অংশ নেন। তিনি জাতীয় জনতা পার্টির চেয়ারম্যান ছিলেন। তিনি মনোনীত হয়েছিলেন,গণ ঐক্য জোট এবং ৫টি রাজনৈতিক জোটের যথাঃ জাতীয় জনতা পার্টি, বাংলাদেশ আওয়ামী লীগ, জাতীয় আওয়ামী পার্টি (মোজাফ্ফর), বাংলাদেশ পিপলস লীগ, গণ আজাদী লীগ।
১৯৮১ সালে রাষ্ট্রপতি নির্বাচনে ৩৯ জন প্রতিদ্বন্দ্বী ছিলেন। ঐ নির্বাচনে জয়লাভ করেন বিচারপতি আব্দুস সাত্তার।

সঠিক অনুচ্ছেদ শিরোনাম কোনটি?
titleA. মুক্তিযুদ্ধ
titleB. যুদ্ধপরবর্তী জীবন
titleC. পাকবাহিনীর আত্মসমর্পণ
titleD. রাজনৈতিক জীবনের সূচনা
উত্তর: titleB
এরা পাতার উপরে একটা করে ডিম পাড়ে। ডিম ফোটার পর কীড়াগুলো কান্ডের মাঝখানে ঢুকে কান্ডের ভেতরে অবস্থিত কচি মাঝ পাতার পাশ থেকে খেতে শুরু করে। কীড়াগুলো কান্ডের ভেতরে কচি পাতার রঙের মতোই সবুজ মিশ্রিত হলদে রঙের হয়ে থাকে। এরা গাছের বাইরের পাতার খোলে এসে পুত্তলীতে পরিণত হয়। পাতামাছির জীবনচক্র ৪ সপ্তাহে পূর্ণ হয়।

সঠিক অনুচ্ছেদ শিরোনাম কোনটি?
titleA. জীবনবৃত্তান্ত
titleB. ক্ষতির প্রকৃতি
titleC. আকার আকৃতি
titleD. দমন ব্যবস্থাপনা
উত্তর: titleA
ছাত্রজীবন থেকে রাজনীতির সঙ্গে যুক্ত ছিলেন তিনি। স্কুলজীবনে নিজ এলাকায় গড়ে তোলেন দিনারপুর কৃষক প্রগতি সংঘ। ১৯৬১-৬২ সালে তিনি চট্টগ্রাম সিটি কলেজ ছাত্র সংসদের সাংস্কৃতিক সম্পাদক ছিলেন। ১৯৬৩-৬৪ সালে মৌলভীবাজার কলেজের ছাত্রসংসদের সাধারণ সম্পাদক ছিলেন। ১৯৬৩ সালে মৌলভীবাজার ছাত্রলীগের সভাপতি হিসেবে ঢাকায় অনুষ্ঠিত বাংলাদেশ ছাত্রলীগ কেন্দ্রীয় সম্মেলনে যোগ দেন।

মাহবুবুর রব সাদী ১৯৭১ সালে শিক্ষার্থী ছিলেন। পড়াশোনার পাশাপাশি যুক্ত ছিলেন ছাত্ররাজনীতির সঙ্গে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। মুক্তিযুদ্ধ আনুষ্ঠানিক রূপ পেলে তিনি ৪ নম্বর সেক্টরের জালালপুর উপ-সেক্টরের অধিনায়ক নিযুক্ত হন। তার নেতৃত্বে বা পরিচালনায় অনেক যুদ্ধ সংঘটিত হয়। এর মধ্যে কানাইঘাট থানা আক্রমণ অন্যতম। মাহবুবুর রব সাদী স্বাধীনতার পর ব্যবসার পাশাপাশি সক্রিয় রাজনীতির সঙ্গে জড়িত ছিলেন। দ্বিতীয় জাতীয় সংসদ নির্বাচনে তিনি সিলেট-২০ আসন (হবিগঞ্জ এলাকা) থেকে সংসদ সদস্য নির্বাচিত হন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মুক্তিযুদ্ধে ভূমিকা
titleC. জন্ম ও শিক্ষাজীবন
titleD. মৃত্যু
উত্তর: titleA
অরুণা যখন পাঁচ বছরের ছিলেন, তখন একজন জিমন্যাস্ট হিসেবে তার নমনীয়তা ও গঠন প্রকাশ পেলে, তার পিতা তাকে কারাতে থেকে নিয়ে এসে জিমন্যাস্টিকসে ভর্তি করে দেন। তার পিতা তার প্রশিক্ষণের জন্য তাকে, হায়দ্রাবাদের লাল বাহাদুর শাস্ত্রী স্টেডিয়ামএ প্রশিক্ষক স্বর্ণলতা এবং রবীন্দর এর কাছে ভর্তি করে দেন।

স্বর্ণলতার স্বামী গিরিরাজ অরুণার প্রতিভা বুঝতে পেরে তাকে নিজের দলে অন্তর্ভুক্ত করেন। গিরিরাজ ২০০৮ সালে একটি দুর্ঘটনায় মারা যান। তার পর থেকে অরুণা ব্রিজ কিশোরের কাছে প্রশিক্ষণের নিচ্ছেন এবং অরুণা তার প্রশিক্ষণে তিনটি ভারতের জাতীয় গেমএ তিনবার পদক জিতেছেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. বিশ্বকাপ ব্রোঞ্জ মেডেল
titleC. ভবিষ্যত
titleD. প্রাথমিক জিমন্যাস্টিকস ক্যারিয়ার
উত্তর: titleD
২০১১ সালের আদমশুমারী অনুসারে সান্তাহার পৌরসভার বর্তমান মোট জনসংখ্যা ৩১,০৩৭ জন (ভাসমান মানুষ ৭৬ জন + পরিবারের সদস্য সংখ্যা ৩০,৯৬১ জন)। এরমধ্যে (১৫,৭১৩ জন পুরুষ এবং ১৫,৩২৪ জন মহিলা)। প্রতি ওয়ার্ড অনুসারে জনসংখ্যাঃ ০১. নং ওয়ার্ডের জনসংখ্যা ৪,৩৩০ জন; ০২. নং ওয়ার্ডের জনসংখ্যা ৩,৪৬০ জন; ০৩. নং ওয়ার্ডের জনসংখ্যা ৩,৬৬১ জন; ০৪. নং ওয়ার্ডের জনসংখ্যা ৩,২৬০ জন; ০৫. নং ওয়ার্ডের জনসংখ্যা ৪,০২৩ জন; ০৬. নং ওয়ার্ডের জনসংখ্যা ৩,১৬০ জন; ০৭. নং ওয়ার্ডের জনসংখ্যা ৩,৮০৬ জন; ০৮. নং ওয়ার্ডের জনসংখ্যা ৩,০২৫ জন; ০৯. নং ওয়ার্ডের জনসংখ্যা ২,৩১২ জন।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. নির্বাচিত প্রতিনিধি
titleC. ভূগোল
titleD. ইতিহাস
উত্তর: titleA
একাদশ সর্গে রয়েছে: কিছুকাল গঙ্গাই এই পুত্রকে পালন করলেন। পরে শিব ও পার্বতী সেখানে এলে শিশুটির প্রতি পার্বতীর আগ্রহ জাগল। তা দেখে শিব পার্বতীর নিকট শিশুটির জন্মবৃত্তান্ত বর্ণনা করলেন। পার্বতী শিশুটিকে কোলে নিয়ে তাকে স্তন্যপান করালেন। শিশুটি তার স্তন্যপান করে নবজীবন লাভ করল এবং মাত্র ছ’দিনেই নবযৌবন প্রাপ্ত হয়ে সর্বশাস্ত্র ও শস্ত্রবিদ্যায় পারদর্শী হয়ে উঠল।

সঠিক অনুচ্ছেদ শিরোনাম কোনটি?
titleA. একাদশ সর্গ
titleB. উপাখ্যান
titleC. প্রথম সর্গ
titleD. নবম সর্গ
উত্তর: titleA
প্রতি মৌসুমে লা লিগার র্শীর্ষ তিন দল সরাসরি উয়েফা চ্যাম্পিয়ন্স লীগের গ্রুপ পর্বে খেলার যোগ্যতা অর্জন করে। ৪র্থ দল উয়েফা ইউরোপা লীগের প্রথম রাউন্ডে খেলার সুযোগ পায়।

প্রাইমেরা ডিভিশনে সাফল্যের পাশাপাশি ভ্যালেন্সিয়া, রিয়াল মাদ্রিদ, বার্সেলোনা এবং অ্যাটলেটিকো মাদ্রিদ ইউরোপীয় প্রতিযোগিতার ইতিহাসে সর্বাধিক সাফল্যমণ্ডিত দল হিসেবে বিবেচিত হয়ে আসছে। এ চারটি দল স্পেনের দল হিসেবে পাঁচ বা ততোধিক আন্তর্জাতিক ট্রফি লাভে সক্ষমতা প্রদর্শন করেছে। এছাড়াও দলগুলো ইউরোপের সর্বমোট ট্রফি লাভের শীর্ষ দশ দলের তালিকায় স্থান পেয়েছে। ২০০৫-০৬ মৌসুমে বার্সেলোনা উয়েফা চ্যাম্পিয়ন্স লীগ এবং সেভিয়া উয়েফা কাপ জয় করেছে। প্রাইমেরা ডিভিশন প্রথম লীগ হিসেবে ইউরোপে ১৯৯৭ সালের পর এ দ্বৈত শিরোপা লাভকারী লীগ।

ইউরোপীয় প্রতিযোগিতায় লা লিগা অসামান্য দক্ষতা প্রদর্শন করে আসছে। ইউরোপীয় লীগগুলোর উপর উয়েফা র‌্যাঙ্কিং ব্যবস্থায় এ লীগের স্থান বর্তমানে শীর্ষস্থানে। গত পাঁচ বছর ধরে লা লিগা'র অবস্থান ইংলিশ প্রিমিয়ার লীগ এবং জার্মানির বুন্দেসলিগার উপরে।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রতিযোগিতার ধরণ
titleC. সাফল্যগাঁথা
titleD. ইউরোপীয় প্রতিযোগিতা
উত্তর: titleD
ঘুমের স্বাস্থ্যবিধি হল ভাল ঘুম হবার জন্য যেসব অনুশীলন করা হয়, এই অনুশীলনগুলো আচরণগত বা পরিবেশগত উভয়ই হতে পারে।  ভাল ঘুমের জন্য যেমন ব্যক্তির আচরণও নিয়ন্ত্রণে রাখতে হয় তেমনি ঘুমের পরিবেশও বজায় রাখতে হয়। ১৯৭০ সনে এই সকল নিয়ম ও অনুশীলনসমূহের দিকনির্দেশনা প্রণিত হয় ইনসমনিয়া(অনিদ্রারোগ)জনিত সমস্যা থেকে মানুষকে বাঁচাতে। চিকিৎসকগণ ইনসমনিয়া, ডিপ্রেশন (বিষণ্নতা) বা এ জাতীয় রোগে আক্রান্ত ব্যক্তির অবস্থা বিচার করে তার পরই চিকিৎসা দিতে পারেন। এজন্য বলা যায়, অনিদ্রজনিত সমস্যার সহজ সমাধান এক কথায় বলে দেয়া মুশকিল। এটি রোগী থেকে রোগীতে ভিন্ন হতে পারে।

সাধারণভাবে ঘুমের স্বাস্থ্যবিধিতে যেসব নির্দেশনা দেওয়া হয় সেগুলো হলঃ


সঠিক অনুচ্ছেদ শিরোনাম কোনটি?
titleA. ধোওয়া মোছার স্বাস্থ্যবিধি
titleB. চিকিৎসাবিষয়ক স্বাস্থ্যবিধি
titleC. মধ্যযুগে ইউরোপে স্বাস্থ্যবিধি
titleD. ঘুমের স্বাস্থ্যবিধি
উত্তর: titleD
২০০৬ সালের বিধানসভা নির্বাচনে, সিপিআই (এম) -এর ননীগোপাল রায় কালিয়াগঞ্জ (এসসি) কেন্দ্র থেকে জয়লাভ করেন, তার নিকটতম প্রতিদ্বন্দ্বী কংগ্রেসের প্রমথনাথ রায়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ এবং ১৯৯৬ সালে কংগ্রেসের প্রমথনাথ রায় সিপিআই (এম) -এর রমণীকান্ত দেবশর্মাকে পরাজিত করেন। ১৯৯১ সালে সিপিআই (এম) -এর রমণীকান্ত দেবশর্মা কংগ্রেসের প্রমথনাথ রায়কে পরাজিত করেন এবং ১৯৮৭ সালে কংগ্রেসের নবকুমার রায়কে পরাজিত করেন। ১৯৮২ এবং ১৯৭৭ সালে কংগ্রেসের নবকুমার রায় সিপিআই (এম) -এর ননীগোপাল রায়কে পরাজিত করেন।

সঠিক অনুচ্ছেদ শিরোনাম কোনটি?
titleA. এলাকা
titleB. ১৯৭৭-২০০৬
titleC. নির্বাচনী ফলাফল
titleD. ২০১১
উত্তর: titleB
আলাদাকরণ এবং শনাক্তকরণের জন্য সবার প্রথমে ডিএনএ এবং এমআরএনএ কোষ থেকে বিচ্ছিন্ন করা হয় এরপর আইসোলেশন পুরোপুরিভাবে প্রক্রিয়াতে আলাদা করা হয়। আইসোলেশনের জন্য যথেষ্ট সংখ্যক কোষ সবসময় তৈরি রাখতে সেল কালচারের মাধ্যমে সবসময় কোষ উৎপাদন অব্যাহত রাখা হয়। 

সেল কালচার হল আণবিক বংশাণুবিজ্ঞানের জন্য বিশেষভাবে তৈরি কোষ। ত্বকের কোষের মতো কিছু কোষ সেল কালচার প্রক্রিয়ার মাধ্যমে খুব ভালো ভাবে তৈরি করা গেলেও কিছু কিছু কোষ আবার এইক্ষেত্রে কাজ করে না। কোষের ধরন বুঝে সেল কালচার করতে হয়। আণবিক বংশাণুবিজ্ঞানের জন্য কোষগুলোকে শীতল করে রাখা দরকার হয় যেন জীবের বংশগতিক বৈশিষ্ট্যের সবগুলো অনুলিপি বা কপি সংরক্ষিত থাকে।  



সঠিক অনুচ্ছেদ শিরোনাম কোনটি?
titleA. আণবিক বংশাণুবিজ্ঞানে ব্যবহৃত কৌশলাদি
titleB. দ্য হিউম্যান জিনোম প্রজেক্ট
titleC. ইতিহাস
titleD. আলাদাকরণ এবং শনাক্তকরণ
উত্তর: titleD
বিশ্বকাপের ইতিহাসে সবচেয়ে দ্রুততম সময়ের গোল হয় মাত্র ১১ সেকেন্ডে। ২০০২ সালে জাপান-কোরিয়ায় অনুষ্ঠিত বিশ্বকাপের তৃতীয় স্থান নির্ধারণী ম্যাচে তুরস্কের তারকা স্ট্রাইকার হাকান সুকুর খেলা শুরু হওয়ার মাত্র ১১ সেকেন্ডের মাথায় গোল করে হতভম্ব করে দিয়েছিলেন প্রতিপক্ষ দক্ষিণ কোরিয়ার খেলোয়াড়দের। তুরস্কের অন্যতম অভিজ্ঞ এই তারকা ফুটবলারের তার ওই দ্রুততম গোলটির আগে ছয়টি বিশ্বকাপ ম্যাচ খেললেও গোল পাননি তার একটিতেও। ওই ম্যাচে দক্ষিণ কোরিয়াকে ৩-২ গোলে হারিয়ে তৃতীয় স্থানটি দখল করে নেয় তুর্কিরা। এযাবত্কালে বিশ্বকাপে তুরস্কের সেরা সাফল্য ছিল সেটি।

সঠিক অনুচ্ছেদ শিরোনাম কোনটি?
titleA. বিশ্বকাপের বিস্তৃতি
titleB. দ্রুততম গোল
titleC. ফিফা বিশ্বকাপ বিজয়ী অধিনায়ক ও ম্যানেজার
titleD. সংগঠন এবং গণমাধ্যম
উত্তর: titleB
গল্পের মূল চরিত্র মানবরতন মুখোপাধ্যায়ের মধ্যবয়স রূপদান করেছেন জাহিদ হাসান শোভন, বৃদ্ধ সময়ে খায়রুল আলম সবুজ ও তরুণ সময়ের রূপদান করেন তাওসিফ সাদমান তূর্য্য।

এছাড়াও অন্যান্য চরিত্রে অভিনয় করেছেন রামেন্দু মজুমদার, নাজিবা বাশার(উর্মিমালা), চিত্রলেখা গুহ, ঝুনা চৌধুরী, আফজাল কবির, রাজীব সালেহীন, মাসুম বাশার, অলোক বসু, বৈশাখী ঘোষ, ইকবাল আহমেদ, আবদুল্লাহ রানা, মহসিন শামীম, শরীফ হোসেন ইমন, মাহমুদ আলম, পার্থ প্রতিম, দেবাশীষ ঘোষ, খন্দকার সোহান, পংকজ মজুমদার, ইব্রাহীম বিদ্যুৎ, মিলি বাশার, শ্যামল বিশ্বাস, সঙ্গীতা চৌধুরী, স্বপন গুহ, সুশীল সাহা, জাহাঙ্গীর হোসেন, আছিরউদ্দীন মিলন, মেহেদী আল আমীন, আবদুস সেলিম, নবকুমার সরকার; শিশু শিল্পী হিয়া, হিমু প্রমুখ অভিনয় শিল্পীরা। একটি পুলিশ সুপারের ভূমিকায় অভিনয় করেছেন যুক্তরাজ্যের অভিনেতা অ্যান্ড্রু জোনস।

সঠিক অনুচ্ছেদ শিরোনাম কোনটি?
titleA. নির্মাণ
titleB. অভিনয় শিল্পী
titleC. কুশীলব
titleD. অন্যান্য কলাকুশলী
উত্তর: titleB
দিল্লির সুলতান ফিরোজ শাহ তুগলক ১৩৭৭ সালে মালিক মুজাফফর (ফারহাত-উল-মুলক নামেও পরিচিত ছিলেন) ও রাস্তি খানকে গুজরাতের গভর্নর নিয়োগ দেন। ১৩৮৭ সালে তার বদলে সিকান্দার খানকে নিয়োগ দেয়া হয়, কিন্তু ফারহাত-উল-মুলক নির্দেশ অমান্য করে সিকান্দার খানকে হত্যা করেন। ১৩৯১ সালে সুলতান নাসিরউদ্দিন মুহাম্মদ বিন তুগলক জাফর খানকে গুজরাতের গভর্নর নিয়োগ দেন এবং তাকে মুজাফফর খান উপাধি দেন। ১৩৯২ সালে মুজাফফর খান ফারহাত-উল-মুলককে পাতনের নিকটে কাম্বইয়ের যুদ্ধে পরাজিত করেন এবং শহরটি অধিকার করেন।

১৪০৩ সালে তার পুত্র তাতার খান তাকে দিল্লির দিকে অগ্রসর হওয়ার আবেদন করেন। কিন্তু তিনি তাতে স্বীকৃতি দেননি। ফলে তাতার খান তাকে বন্দী করে নিজে মুহাম্মদ শাহ উপাধি ধারণ করে সুলতান হন। এরপর তিনি দিল্লির দিকে অগ্রসর হন। কিন্তু পথিমধ্যে তার চাচা শামস খান তাকে বিষপ্রয়োগে হত্যা করেন। এরপর মুজাফফর শাহ মুক্তি পান এবং পুনরায় দায়িত্বগ্রহণ করেন। ১৪০৭ সালে তিনি নিজেকে সুলতান ঘোষণা করেন। তিনি সুলতান মুজাফফর উপাধি ধারণ করেন এবং নিজ নামে মুদ্রা চালু করেন। ১৪১১ সালে তার মৃত্যুর পর তার নাতি ও তাতার খানের পুত্র আহমেদ শাহ সুলতান হন।

সঠিক অনুচ্ছেদ শিরোনাম কোনটি?
titleA. প্রথম আহমেদ শাহ
titleB. প্রথম মুজাফফর শাহ
titleC. দ্বিতীয় মুজাফফর শাহ
titleD. প্রথম মুহাম্মদ শাহ
উত্তর: titleB
ডিডব্লিউএএসএ ২০১৫-র সময়ের জন্য "ঘূর্ণন পরিকল্পনা" চালু করে। ঘূর্ণন পরিকল্পনাটিতে ক্ষমতা বাড়ানো, আরও স্বচ্ছতা এবং জবাবদিহিতা এবং আরও ভাল গ্রাহক অনুভূতি অন্তর্ভুক্ত করা হয়। ডিডব্লিউএএস এর নির্বাহী প্রধানের মতে, ২০১১ সালের শুরুর দিকে যেহেতু প্রাথমিক পর্যায়ে সরবরাহ করা হয় প্রতি সপ্তাহে ২৪ ঘণ্টা , আয় বৃদ্ধি করা যাতে পরিচালনা খরচগুলি আচ্ছাদিত থেকে বেশি এবং পানির অপচয় হ্রাস পায়। এই সাফল্যগুলির জন্য ডিডব্লিউএএস, একটি শিল্প পত্রিকা দ্বারা সংগঠিত একটি ইভেন্ট, বার্লিনে গ্লোবাল ওয়াটার সামিট ২০১১ এ "বছরের সেরা পারফরমার" পেয়েছে। আলজেরিয়া, বাংলাদেশ, ব্রাজিল, পোল্যান্ড, রোমানিয়া এবং যুক্তরাষ্ট্র থেকে সাতজন আমন্ত্রিত পরিচালকদের পরিচালনার ও উপস্থাপনার ভিত্তিতে অংশগ্রহণকারীদের মনোনীত করা হয়েছিল।
সঠিক অনুচ্ছেদ শিরোনাম কোনটি?
titleA. বন্যা
titleB. পরিষেবা এলাকা
titleC. সাফল্য
titleD. নিম্ন শুল্ক এবং খরচ কমানো
উত্তর: titleC
বুদ্ধিজীবী শব্দটির সবচেয়ে প্রাচীন উল্লেখ পাওয়া যায় ভারতীয় ধর্মীয় পান্ডুলিপি মহাভারতে, দ্রৌপদীর স্বয়ম্বর সভায়। মহাভারতের বর্ননাতে, অর্জুন ও রাজা-মহারাজাদের আগমনের পরপরই সভাস্থলে উপস্থিত হয় ‘নিপুণা বুদ্ধিজীবীন’ নামক ব্যক্তিগণ, যারা সয়ম্বরদের লক্ষভেদের সম্ভাবনা নিয়ে সংশয়প্রকাশক আলোচনায় ব্যস্ত ছিল।

সাম্রাজ্যবাদী চীনে ২০৬ খৃস্টপূর্ব হতে ১৯১২ খৃস্টাব্দ পর্যন্ত সময়কালে, স্থানীয় বুদ্ধিজীবীরা নিয়োজিত হতেন স্কলার অফিসিয়াল বা পন্ডিত-দাপ্তরিক (পন্ডিত ভদ্রমহোদয় বা স্কলার জেন্টেলম্যান) হিসেবে, যারা ছিলেন চীনের সম্রাট কর্তৃক দৈনিক সরকারি কর্মকান্ড সম্পাদনের জন্য নিয়োজিত কর্মচারী। এসকল বেসামরিক কর্মচারী শিক্ষাগত ডিগ্রী অর্জন করতেন সাম্রাজ্যের রাজকীয় পরীক্ষার মাধ্যমে, এবং পাশাপাশি তারা ছিলেন দক্ষ হস্তলিপিবিদ, এবং তারা কনফুসীয় দর্শন জানতেন। ইতিহাস-রচয়িতা উইং-সিত চ্যান অভিমত দেন:

জোসিয়ন কোরিয়ায় (১৩৯২-১৯১০), বুদ্ধিজীবীরা ছিলেন "লিটারেটি", যারা লিখতে পড়তে জানতেন, এবং কনফুসীয় ব্যবস্থা অনুযায়ী চুঙ্গিন (মধ্যস্ততাকারী লোক) হিসেবে পদমর্যাদা পেতেন। সামাজিকভাবে, তারা পেটিটে বোর্গিয়োসিয়ে নামক সংবিধান পরিচালনা করতেন, এটি লিখতেন পন্ডিত-আমলাগণ (পন্ডিত, পেশাদার কর্মী ও কারিগরি কর্মচারী), যারা জোসিয়ন রাজবংশের রাজকীয় নিয়মকানুন পরিচালনা করতেন।

সঠিক অনুচ্ছেদ শিরোনাম কোনটি?
titleA. জনগণের বুদ্ধিজীবী (পাবলিক ইন্টেলেকচুয়াল)
titleB. প্রাচ্য
titleC. সমালোচনা
titleD. ইন্টেলিজেনশিয়া
উত্তর: titleB